รีวิวด่วนจ้าา... โชคดีสุดๆ คราวนี้ได้มาจัดมีตติ้งที่ After You ตาลเชื่อว่า วงในน่าจะเป็นเจ้าแรก
และเจ้าเดียวตอนนี้ที่ได้เข้าไปจัดมีตติ้งแบบ exclusive แบบนี้ นอกจากจะได้ลองเมนูใหม่
ก่อนใครแล้ว ทุกจานที่ออกมานี้เป็นฝีมือ พี่เม เจ้าของร้าน อาฟเตอร์ ยู ตัวจริงเสียงจริงอีกด้วยค่ะ

เมนูใหม่ที่ได้มาลองนี้เป็น Special menu ที่วางขาย เฉพาะ เดือนธันวา

" Chocolate Sphere with Crumb Ice Cream " ช็อกโกแลตบอลลูกกลม ด้านในเป็นไส้ไอศกรีม
และวิปครีมจาก ร้าน Crumb  ที่เป็นร้านลูกอีกหนึ่งร้านจาก After You ค่ะ (ร้าน Crumb ตั้งอยู่ Embassy นะคะ) จากนั้นก่อนที่จะกิน เค้าก็จะมีกาช้อกโกแลตซอส เป็นช็อกโกแลตแบบดาร์กค่ะ 
ร้อนๆ อุ่นๆ ราดลงด้านบน เพื่อให้ด้วยช็อกบอลละลายๆๆ พอกินแล้วตัวช็อกโกแลตจะละลายรวมกัน
ในปาก อร๊างงงง... อร่อยนะ แต่สำหรับตาลหวานไปนิดคะ เพราะตาลกินดาร์กช็อกโกแลต แบบดาร์กๆๆ จริงๆ ชนิด 80% ขึ้นค่ะ เลยรู้สึกยังหวานอยู่ 

ด้านข้างจานเป็นคริสปี้กรุบๆ ตอนตักกินรวมกับช็อกโกแลตซอสอุ่นๆ นี้เรียกว่า ฟินนะ มันเพลินดีจัง
หยุดไม่อยู่ค่ะ ฮ่าๆๆ เมนูนี้รับรองถูกใจคนชอบกินช็อกโกแลตกันอย่างแน่นอน

"Ice Cream Sandwich" อันนี้ไม่มีขายนะบอกเลยยยย เพราะพี่เมทำให้สำหรับพวกเราชาววงใน
โดยเฉพาะ อันนี้เป็นคุ้กกี้ชิ้นใหญ่กรุบๆ กรอบๆ 2 ชิ้นประกบกัน แล้วมีไอศกรีมอยู่ตรงกลางค่ะ อันนี้แข็ง
ไปหน่อย คือ ต้องแชร์เย็นมา เพราะของทำจำกัด และต้องเดินทางมาสำหรับงานนี้โดยเฉพาะค่ะ
แต่ทุกคนที่ได้รับดีใจกันมากๆ เพราะมันหาซื้อกินเองไม่ได้นะเทอว์

เครื่องดื่ม
" Earl Grey Squash Jelly" เครื่องดื่มเย็นชาเอิร์ลเกรย์หอมๆ หวานกำลังดี ไม่หวานมากไป
ด้านในแก้วมีเอิร์ลเกรย์วุ้นด้วย ดูดไปแล้วก็เคี้ยวงับๆๆ มันสนุกเถอะ ฮ่าๆๆ 

เมนูทั้งหมด ยกเว้น "Ice Cream Sandwich" นะคะ 
จะมีขายวันแรก วันที่ 8 ธันวาคม ที่ After You ทุกสาขา ใครเป็นสาวกร้านนี้เตรียมตัวด่วนๆค่า 